section_heading: Životopis
paragraph_text: S već specijaliziranom kirurgijom imao je znanja za ići korak ispred konzervativnih ortopedskih metoda liječenja Špišićeve škole, pa je uveo kirurške metode liječenja u ortopediju. Po tome je u hrvatskoj medicini važan kao pionir nekih ortopedskih operativnih zahvata. To su osteosinteza te plastika kuka i lakta. Osobiti djelovi tijela kojima se bavio bili su koljeno i kuk. Za kuk je iznašao vlastitu metodu operacije prirođenog iščašenja kuka, a kod koljena bavio se ozljedama meniska, na kojima je habilitirao radom 1947. godine.